CELEX: 52011PC0067
Language: lt
Date: 2011-02-16
Title: Pasiūlymas TARYBOS SPRENDIMAS kuriuo nustatoma pozicija, priimtina Europos Sąjungos vardu penktojoje Stokholmo konvencijos dėl patvariųjų organinių teršalų (POT) šalių konferencijoje, dėl pasiūlymo iš dalies keisti A priedą

|

52011PC0067

/* KOM/2011/0067 galutinis - NLE 2011/0035 */  Pasiūlymas TARYBOS SPRENDIMAS kuriuo nustatoma pozicija, priimtina Europos Sąjungos vardu penktojoje Stokholmo konvencijos dėl patvariųjų organinių teršalų (POT) šalių konferencijoje, dėl pasiūlymo iš dalies keisti A priedą  

	[pic] | EUROPOS KOMISIJA |Briuselis, 2011.2.16KOM(2011) 67 galutinis2011/0035 (NLE)PasiūlymasTARYBOS SPRENDIMAS[data]kuriuo nustatoma pozicija, priimtina Europos Sąjungos vardu penktojoje Stokholmo konvencijos dėl patvariųjų organinių teršalų (POT) šalių konferencijoje, dėl pasiūlymo iš dalies keisti A priedąAIŠKINAMASIS MEMORANDUMASPasibaigus trejus metus trukusioms deryboms, vykusioms pagal Jungtinių Tautų aplinkos programą (JTAP), 2001 m. gegužės mėn. priimta Stokholmo konvencija dėl patvariųjų organinių teršalų (POT)[1]. Europos bendrija ir jos valstybės narės[2] yra konvencijos[3] šalys, o konvencijos nuostatos į ES teisę perkeltos 2004 m. balandžio 29 d. Europos Parlamento ir Tarybos reglamentu (EB) Nr. 850/2004 dėl patvariųjų organinių teršalų ir iš dalies keičiančiu Direktyvą 79/117/EEB[4] (toliau – POT reglamentas).Bendras Stokholmo konvencijos tikslas – apsaugoti žmonių sveikatą ir aplinką nuo POT. Atskirai nurodytas atsargumo principas, nustatytas 1992 m. Rio de Žaneiro deklaracijos dėl aplinkos ir plėtros 15 principe. Šis principas įgyvendintas 8 straipsniu, kuriame nustatytos papildomų cheminių medžiagų įtraukimo į konvencijos priedus taisyklės.Devynioms į Stokholmo konvencijos A priedą nuo pat pradžių įtrauktoms specialiai gaminamoms cheminėms medžiagoms (aldrinui, chlordanui, dieldrinui, endrinui, heptachlorui, heksachlorbenzenui, mireksui, toksafenui ir PCB) taikomas gamybos ir naudojimo draudimas, išskyrus tuos atvejus, kai nustatytos bendrosios arba specialiosios išimtys. Be to, kaip nurodyta Stokholmo konvencijos B priede, DDT – daugelyje besivystančių šalių maliarijos ir kitų ligų pernešėjams kontroliuoti vis dar naudojamo pesticido – gamyba ir naudojimas labai apriboti. Galiausiai į C priedą įtrauktos trys cheminės medžiagos (polichlorinti dibenzo-p-dioksinai ir dibenzofuranai (PCDD/PCDF), heksachlorbenzenas (HCB) ir polichlorinti bifenilai (PCB)), galinčios susidaryti ir netyčia patekti į aplinką. Be šių nuo pat pradžių įtrauktų cheminių medžiagų 2009 m. gegužės mėn. šalių konferencijos sprendimais į konvencijos priedus įtrauktos dar devynios naujos cheminės medžiagos (komercinis oktaBDE, komercinis pentaBDE, PFOS, chlordekonas, heksabrombifenilas, alfa heksachlorcikloheksanas, beta heksachlorcikloheksanas, lindanas ir pentachlorbenzenas).Per penktąją šalių konferenciją, įvyksiančią 2011 m. balandžio mėn., reikėtų priimti sprendimą dėl naujos cheminės medžiagos (endosulfano) įtraukimo į Stokholmo konvencijos A priedą, kaip 2007 m. pasiūlė Europos Sąjunga.NAUJų POT įTRAUKIMAS į KONVENCIJOS PRIEDUSPagal konvencijos 8 straipsnį konvencijos šalys gali teikti sekretoriatui siūlymus įtraukti cheminę medžiagą į A, B ir (arba) C priedus. Sekretoriatas patikrina, ar pasiūlyme pateikta reikiama informacija. Jei pasiūlymas tinkamas, jis siunčiamas Patvariųjų organinių teršalų peržiūros komitetui (POTPK). POTPK pasiūlymus nagrinėja atsižvelgdamas į visą pateiktą informaciją. Jei POTPK nusprendžia, kad pasiūlymas atitinka kriterijus, POTPK jį peržiūri ir parengia preliminarų rizikos įvertinimą.Jei po pasiūlymo peržiūros POTPK nusprendžia, kad yra tikimybė, jog aplinkoje toli išplitusi cheminė medžiaga gali sukelti didelį neigiamą poveikį žmonių sveikatai ir (arba) aplinkai, dėl kurio prireiktų imtis visuotinių veiksmų, pasiūlymas nagrinėjamas toliau, ir rengiamas rizikos valdymo įvertinimas, įskaitant galimų kontrolės priemonių analizę. Tuo remdamasis POTPK teikia rekomendaciją, ar konvencijos šalių konferencija (ŠK) turėtų svarstyti cheminės medžiagos įtraukimą į A, B ir (arba) C priedus. Galutinį sprendimą priima konvencijos šalių konferencija.A, B IR (ARBA) C PRIEDų KEITIMO TAISYKLėSPagal konvencijos 22 straipsnį A, B ir (arba) C priedai iš dalies keičiami konvencijos šalių konferencijos sprendimu ir įsigalioja po metų nuo tos dienos, kai depozitaras konvencijos šalims, išskyrus priedo pakeitimo nepriimti nusprendusias šalis, praneša apie A, B ir (arba) C priedų pakeitimų priėmimą.CHEMINė MEDžIAGA IR ES TEISėEndosulfano buvo nuspręsta neįtraukti į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką. Siekiant užtikrinti, kad teisės aktai ES būtų įgyvendinami laikantis tarptautinių įsipareigojimų, visos cheminės medžiagos, kurios bus įtrauktos į Stokholmo konvencijos A, B ir (arba) C priedus[5], turės būti įtrauktos ir į PET reglamentą. Tarptautiniuose dokumentuose kartu su tam tikroms medžiagoms nustatytais apribojimais nustatyti ir ataskaitų teikimo reikalavimai, kurie taip pat įtraukti į reglamentą. Todėl, kad būtų įmanoma tinkamai apžvelgti, kaip ES laikosi tarptautinių įsipareigojimų, ir užtikrinti, kad ataskaitos būtų teikiamos nuosekliai, būtų tikslinga endosulfaną įtraukti į atitinkamą reglamento priedą, net jei šiai cheminei medžiagai taikomi kitu ES teisės aktu nustatyti tam tikri apribojimai.POTPK REKOMENDACIJOSPer penktąjį savo posėdį 2010 m. spalio mėn. POTPK nusprendė rekomenduoti techninį endosulfaną (CAS Nr. 115-29-7), susijusius jo izomerus (CAS Nr. 959-98-8 ir CAS Nr. 33213-65-9) ir endosulfano sulfatą (CAS Nr. 1031-07-8) įtraukti į konvencijos A priedą numatant konkrečias išimtis ir tokią rekomendaciją pagal konvencijos 8 straipsnio 9 dalį pateikti svarstyti šalių konferencijai 2011 m. balandžio 25–29 d. posėdyje.Šalių konferencijai gali tekti nuspręsti dėl galimų tam tikrą laiką tam tikroms konvencijos šalims taikytinų išimčių, kad draudimas dėl endosulfano, susijusių jo izomerų ir endosulfano sulfato įsigaliotų palaipsniui.ES POZICIJAAtsižvelgiant į tai, kas išdėstyta pirmiau, penktojoje Stokholmo konvencijos šalių konferencijoje Europos Sąjunga turėtų pritarti Stokholmo konvencijos daliniam pakeitimui, kuriuo techninis endosulfanas, susiję jo izomerai ir endosulfano sulfatas įtraukiami į konvencijos A priedą.2011/0035 (NLE)PasiūlymasTARYBOS SPRENDIMAS[data] ]kuriuo nustatoma pozicija, priimtina Europos Sąjungos vardu penktojoje Stokholmo konvencijos dėl patvariųjų organinių teršalų (POT) šalių konferencijoje, dėl pasiūlymo iš dalies keisti A priedąEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,atsižvelgdama į Komisijos pasiūlymą[6],kadangi:1.  Pagal Sutarties 191 straipsnį vienas iš Europos Sąjungos aplinkos politikos uždavinių – skatinti tarptautiniu lygmeniu įgyvendinti pasaulinėms aplinkos apsaugos problemoms spręsti skirtas priemones.2.  2004 m. lapkričio 16 d. Europos Sąjunga, remdamasi 2004 m. spalio 14 d. Tarybos sprendimu 2006/507/EB dėl Stokholmo konvencijos dėl patvariųjų organinių teršalų sudarymo Europos bendrijos vardu, ratifikavo Stokholmo konvenciją dėl patvariųjų organinių teršalų[7].3.  Europos Sąjunga konvencijoje nustatytus įpareigojimus perkėlė į Europos Sąjungos teisę 2004 m. balandžio 29 d. Europos Parlamento ir Tarybos reglamentu (EB) Nr. 850/2004 dėl patvariųjų organinių teršalų ir iš dalies keičiančiu Direktyvą 79/117/EEB[8] (toliau – POT reglamentas).4.  Europos Sąjunga ypač pabrėžia poreikį į konvencijos A, B ir (arba) C priedus palaipsniui įtraukti vis naujas chemines medžiagas, atitinkančias priskyrimo prie POT kriterijus, atsižvelgiant į atsargumo principą, kad būtų įgyvendintas konvencijos tikslas ir 2002 m. Johanesburgo aukščiausiojo lygio susitikime visų vyriausybių prisiimtas įsipareigojimas iki 2020 m. kuo labiau sumažinti neigiamą cheminių medžiagų poveikį.5.  Pagal konvencijos 22 straipsnį konvencijos A, B ir C priedų pakeitimai priimami konvencijos šalių konferencijos sprendimu ir įsigalioja po metų nuo tos dienos, kai depozitaras konvencijos šalims, išskyrus pakeitimo nepriimti nusprendusias šalis, praneša apie pakeitimą.6.  2007 m. gavęs Europos Sąjungos pasiūlymą įtraukti endosulfaną, Patvariųjų organinių teršalų peržiūros komitetas, įsteigtas pagal konvenciją, baigė savo darbą, susijusį su endosulfanu. POTPK padarė išvadą, kad endosulfanas atitinka konvencijoje nustatytus kriterijus. Tikimasi, kad būsimoje šalių konferencijoje bus nuspręsta dėl techninio endosulfano, susijusių jo izomerų ir endosulfano sulfato įtraukimo į konvencijos A priedą. Gali būti paprašyta tam tikroms konvencijos šalims tam tikrą laikotarpį taikyti išimtis, ir ES turėtų būti pasirengusi per šalių konferencijos penktąjį posėdį reaguoti į tokius prašymus.7.  Endosulfanui taikomas 2005 m. gruodžio 2 d. Komisijos sprendimas dėl endosulfano neįtraukimo į 1991 m. liepos 15 d. Tarybos direktyvos 91/414/EEB dėl augalų apsaugos produktų pateikimo į rinką[9] I priedą ir leidimų augalų apsaugos produktams, kurių sudėtyje yra šios veikliosios medžiagos, panaikinimo[10].8.  Iš dalies pakeitus konvencijos A priedą į jį įtraukiant techninį endosulfaną, susijusius jo izomerus ir endosulfano sulfatą reikės iš dalies pakeisti POT reglamentą. Pagal to reglamento 14 straipsnio 1 dalį, jei į konvencijos priedus įtraukiamos naujos cheminės medžiagos, reglamento priedai gali būti keičiami laikantis įprastų komiteto procedūrų, nustatytų Sprendimo 1999/468/EB 5 ir 7 straipsniuose, ir atsižvelgiant į jo 8 straipsnio nuostatas.9.  A priedo daliniam pakeitimui turėtų būti pritarta,PRIĖMĖ ŠĮ SPRENDIMĄ:Vienintelis straipsnisStokholmo konvencijos šalių konferencijos penktajame posėdyje Komisija Europos Sąjungos vardu pritaria Stokholmo konvencijos daliniam pakeitimui, kuriuo endosulfanas įtraukiamas į jos A priedą.Priimta Briuselyje […]Tarybos varduPirmininkas [...] [1] http://www.pops.int/documents/convtext/convtext_en.pdf.[2] Trys ES valstybės narės (Airija, Italija ir Malta) konvencijos dar neratifikavo.[3] OL L 209, 2006 7 31, p. 1.[4] OL L 158, 2004 4 30, p. 7.[5] Tas pats reikalavimas taikomas cheminėms medžiagoms, įtrauktoms į JT EEK protokolo dėl POT I, II ir (arba) III priedus.[6] OL C […], […], p. […].[7] OL L 209, 2006 7 31, p. 1.[8] OL L 158, 2004 4 30, p. 7.[9] OL L 230, 1991 8 19, p. 1.[10] OL L 317, 2005 12 3, p. 25.